Subhas Chandra Bose
Store norske leksikon,Historie,Verdens historie og samtidshistorie,Asia,Indias historie,Indias samtidshistorie
Subhas Chandra Bose var en indisk politiker, som var en del av den indiske bevegelsen for å avskaffe det britiske styret i India.
Bose var utdannet i Cambridge. Han ble leder av uavhengighetsbevegelsen i Bengal, og ble i 1924 forvist til Burma (i dag Myanmar). I 1938 ble han president i det allindiske kongressparti. Her var han leder for den ytterliggående, aktivistiske venstre fløyen, som stod i sterk opposisjon til Mahatma Gandhi. I 1940 fikk Gandhi ham til å tre tilbake som president. Både før og under andre verdenskrig ble Bose gjentatte ganger arrestert av de britiske myndigheter.I 1941 rømte Bose, og kom til Berlin og Roma, der han på forhånd hadde nære politiske kontakter. Senere kom han til Japan, og opprettet i Burma i 1943 en japanskledet «indisk nasjonalhær» og i Singapore en indisk regjering, som erklærte Storbritannia og USA krig. Bose omkom ved en flyulykke i 1945. Han feires av mange i India som en nasjonal frihetshelt. Les mer i Store norske leksikon Indias historie andre verdenskrig